**MAGYAR AGRÁR- ÉS ÉLETTUDOMÁNYI EGYETEM (MATE)**

**ÁLLATTENYÉSZTÉSI TUDOMÁNYOK INTÉZET**

**ÜZEMI GYAKORLAT**

**Követelményrendszer**

**2024/2025. tanév ŐSZI FÉLÉV**

**Szak**: **Lótenyésztő, lovassport szervező agrármérnöki alapképzési szak**

**Tagozat: Nappali**

**Évfolyam**: IV. évfolyam - 7. félév

**Tantárgykód**: ALLTE231N

**Az összefüggő szakmai gyakorlat általános célja:**

Az alapképzés 6. szemesztere alatt megszerzett elméleti tudás alkalmazása a mezőgazdasági gyakorlatban, a lótenyésztés, lovassportszervezés, illetve a növénytermesztés különböző ágazataiban. Kiemelt cél a képzési program gyakorlati részéhez kötődő kompetenciák fejlesztése: a gazdálkodás, az üzemszerű működés élethelyzeteiben különböző szakmai problémák felismerése, kezelése, a feladatok önálló megoldása, a gazdálkodás egyes részfolyamatainak, különös tekintettel a különböző technológiák megismerése. Cél továbbá a szakmai tájékozottság elmélyítése, a középszintű vezetői, irányítói feladatok megismerése és gyakorlása, a vezetői- és a kommunikációs képességek fejlesztése.

**Az üzemi gyakorlat szervezője és szakmai felügyelője:**

MATE, Állattenyésztési Tudományok Intézet, szakmai felügyelője a Tanszék gyakorlati képzésért felelős munkatársa, valamint a Szent István Campus, Oktatási Igazgatóság, Duális és Gyakorlatszervezési Iroda.

**Az üzemi gyakorlat helye:**

A Szent István Campus honlapján található gyakorlati helyek <https://szentistvancampus.uni-mate.hu/gyakorlati-lehet%C5%91s%C3%A9gek>, illetve a szakfelelős/szakkoordinátor által jóváhagyott gyakorlóhely: gazdaság, üzem, vállalkozás, intézmény.

**Az üzemi gyakorlat helyszíni vezetője:**

Felsőfokú végzettséggel rendelkező, az akkreditált gyakorló hellyel alkalmazási jogviszonyban álló szakember(ek).

A hallgató az „Üzemi gyakorlat követelményrendszer”-t a munkavégzés megkönnyítése céljából mutassa be a gyakorlatvezetőnek, illetve a termelőegység vezetőjének!

**ÁLTALÁNOS TUDNIVALÓK**

1. **A gyakorlat ideje 3x4 hét (heti 40 óra, 5 nap).**

* A 3x4 hét gyakorlat letölthető 2024. augusztus 5. - 2024. november 3-ig**.** 
  + 1x4 hét: lótenyésztés és/vagy lovassportszervezés gyakorlat;
  + 1x4 hét: takarmánynövény-termesztés gyakorlat;
  + 1x4 hét: gazdasági haszonállatot tenyésztő telep (ló, sertés, szarvasmarha stb.) vagy agrár tevékenységgel foglalkozó egyéb szervezet, intézmény.
* A választható gyakorlati helyek listája a gyakorlati dokumentumok között megtalálható.
* A hallgató az üzemi gyakorlatát olyan gazdaságban/üzemben is teljesítheti, amely a nyilvántartásban nem szerepel, de azt a szakfelelős/szakkoordinátor (Dr. Mezőszentgyörgyi Dávid, Abayné Dr. Hamar Enikő) szakmailag arra alkalmasnak minősíti, és a „Befogadó nyilatkozat” nyomtatványon igazolja! Ebben az esetben a befogadó nyilatkozat mellé le kell adni egy maximum egy oldalas, a választott céget bemutató anyagot (művelt terület, ágazat, állatlétszám, lovak száma, képzettsége, tevékenységi körök stb.).

**A gyakorlathoz szükséges dokumentumok: (**a gyakorlati dokumentumok között megtalálható; <https://uni-mate.hu/szakmai-gyakorlat>)

1. **Befogadó nyilatkozat**
2. **Együttműködési megállapodás (ha még nincs a MATE-nak szerződése a céggel)**
3. **Hallgatói munkaszerződés –** csak a hallgató és a gyakorlóhely között – **leadni nem kell!**

**A fogadó üzemek/gazdaságok által kitöltött és aláírt „Befogadó nyilatkozatok” és együttműködési megállapodások (amennyiben szükséges) leadási határideje: 2024. május. 30., vagy legkésőbb a gyakorlat megkezdését megelőző 30 nappal.**

**A Kaposvári Campuson** a befogadó nyilatkozatokat és együttműködési megállapodásokat (2 példány) személyesen vagy postai úton eredeti példányban kell leadni (MATE Kaposvári Campus Guba Sándor u. 40; Tü 205. iroda, Dr. Vincze Anikó részére.)

**A Szent István Campuson (Gödöllő)** a kitöltött, aláírt és lepecsételt fogadó nyilatkozatokat kérjük az Oktatási Igazgatóság Duális és Gyakorlatszervezési Iroda e-mail címére: gyakorlat.godollo@uni-mate.hu, valamint az Abayne.Hamar.Eniko@uni-mate.hu e-mail címre beszkennelve eljuttatni!

1. A Hallgatói Követelmény Rendszer (HKR), III. 1. Tanulmányi és Vizsgaszabályzat értelmében a "(4) A mintatantervben szereplő gyakorlati félév (szakmai gyakorlat, összefüggő szakmai gyakorlat, üzemi gyakorlat) teljesítése alatt a hallgató tantárgyat teljes óralátogatással járó kurzust kizárólag a mintatantervben a félévre előírt tárgyak közül vehet fel, azonban vizsgakurzusként bármely tantárgyát felveheti, melyet még nem teljesített, de félév végi aláírással rendelkezik"
2. Az Egyetem hallgatókra vonatkozó előírásai az Üzemi gyakorlat ideje alatt és annak helyszínén is érvényesek és alkalmazandók.
3. Az üzemi gyakorlat megkezdése előtt **minden hallgató tüdőszűrésen, ezt követően üzemorvosi vizsgálaton köteles részt venni. Érvényes tüdőszűrő vizsgálati igazolását üzemorvosának bemutatni!** „**Egészségügyi nyilatkozat** **és vizsgálati adatok**” könyvét az állattenyésztési gyakorlatok során magánál kell tartania.
4. A hallgató munkát csak **„Hallgatói munkaszerződéssel”** végezhet! A szükséges nyomtatvány a gyakorlati dokumentumok között megtalálható.
5. A hallgató az első munkanapon a gyakorlati hely (gazdaság) központjában, a személyzeti vagy oktatási vezetőnél, illetve az ágazatvezetőnél délelőtt 10 óráig kell, hogy jelentkezzen gyakorlatra. A hallgató munkarendje és **munkaideje** azonos a műszak vezetőjével, ami **napi 8 óránál kevesebb nem lehet**, még délutános műszak esetében sem. Ez az előírás a bejáró hallgatókra is vonatkozik. A hallgató a telep/egység irodai helyiségében jól látható helyen helyezze el „**Jelenléti ívét”**. Rendszeres vezetése név, dátum, érkezés, távozás időpontja, - óra, perc - hallgatói aláírás bejegyzéseként a hallgató kötelessége. A munkaidővel kapcsolatos bejegyzés a vezetők részéről a jelenléti ív ellenőrzési rovatába lehetséges.
6. **A gyakorlat megkezdése előtt a hallgató a gazdaságban munka- és balesetvédelmi oktatáson köteles részt venni, ennek tényét aláírásával elismerni**, továbbá a gyakorlati idő alatt ennek megfelelően eljárni.

A **balesetvédelmi oktatásról** az (állattenyésztő, lovassportszervező, növénytermesztő) **ágazat vezetője** gondoskodik.

1. Az üzemi gyakorlat első hetében a hallgató, a gyakorlatot közvetlen irányító telepvezető mellett végzi a munkáját. Csak egy hét után kaphat önálló, műszakvezetői/termelésirányítói feladatot, amennyiben munkáját erre alkalmasnak minősítik. Az önálló beosztás mindhárom alkalommal célszerűen 3 hét, vagy ugyanennyi ideig a műszakvezető jelenlétében végezze helyette a munkát.
2. A hallgató részére a gazdaság a munkaszüneti napok kivételével ebédelési lehetőséget és szálláshelyet biztosíthat.
3. A hallgató **naprakészen** ***„Haladási naplót”*** (napi munkafolyamatok leírása) **és munkanaplót köteles vezetni**, s a munkahelyen, illetve a szálláshelyén magánál tartani. A gyakorlatot helyben felügyelő szakember a naplót folyamatosan, a gyakorlatellenőrző tanár eseti jelleggel ellenőrzi, és a hiányosságot a naplóba feljegyzi. Az adatgyűjtés és naplóvezetés az önálló munkakör elvégzését nem akadályozhatja.
4. Munkaidő alatt a hallgató a gyakorlatra kijelölt telepet/üzemet/egységet a külső gyakorlatvezető tanár, rendkívüli esetben az egységvezető engedélyével hagyhatja el, de az így engedélyezett időt is pótolnia kell.
5. A hallgatót a gyakorlatról csak a külső gyakorlatvezető tanár engedheti el, kivételesen indokolt esetben. Ezeket a napokat a gyakorlat ideje alatt szombat-vasárnap pótolni kell. A 3 napot meghaladó időtartamú távolmaradást (ezzel a gyakorlat programjának megváltoztatását) csak a tantárgyfelelős oktató engedélyezheti, a külső gyakorlatvezető tudtával és beleegyezésével, illetve a pótlás formájának egyidejű meghatározásával.
6. **Igazolatlan távolmaradás esetén a hallgatót fegyelmi felelősség terheli, amely a gyakorlat elismerésének megtagadásával jár.** A fegyelmi felelősségre vonást a gyakorlatvezető tanárnak kell kezdeményezni.
7. A hallgató gyakorlati érdemjegyének végső kialakítását a tantárgyfelelős oktató/gyakorlat koordinátor végzi (az erre rendszeresített **„Értékelőlapon”**), a külső gyakorlatvezető előzetes értékelésének figyelembevételével. A külső gyakorlatvezetőnek, a minősítésnél a gyakorlati feladatok elsajátítását, a végzett munka mennyiségét, minőségét, a naprakész naplóvezetést, a szorgalmat, igazolatlan távolmaradást, az előírt követelmények teljesítését, stb. kell figyelembe vennie.
8. A 7. szemeszterben az üzemi gyakorlatot felvett és azt teljesítő hallgatóknak **SZÓBELI BESZÁMOLÓT** kell tenni az üzemi gyakorlat(ok) befejezését követően, az adott vizsgaidőszakban **meghirdetett vizsganapokon,** a tantárgyfelelős oktatónál/ gyakorlat koordinátornál.
9. A gyakorlat összegzéseként készített **„Munkanapló”**, számítógépen szerkesztett és kinyomtatott, összefűzött formában (pl.: iratgyűjtőben, stb.) gyakorlóhelyenként/tevékenységi körönként minimum 4 oldal terjedelemben kerüljön elkészítésre.

**Formai követelmények:** szimpla sortáv, sorkizárt, 12-es Times New Roman betűméret és típus. A margók alul és felül, jobb és baloldalon egységesen 2,5 cm legyen. A gyakorlóhelyenként leadott anyag oldalszámaiba nem számítanak bele a mellékletek és nem számít bele a haladási napló.

1. A naplónak tartalmaznia kell: a gazdaság általános adatait, a gyakorlati feladatok feldolgozását stb. részletesen lásd lentebb ’Feladatok’ cím alatt.
2. Az **elégtelen (1) minősítésű munkanapló vagy szóbeli beszámoló a gyakorlat megismétlését vonja maga után.** A gyakorlati félévi „Üzemi gyakorlat” elmulasztása, vagy részleges teljesítése a kurzus teljesítésének megtagadását eredményezi. Ebben az esetben a hallgató a gyakorlatért járó kreditet és ezzel az abszolutóriumot nem szerzi meg, aminek következményeként záróvizsgára nem bocsátható.
3. A hallgató jelenlétét a gyakorlóhelyen igazoltatni kell az erre rendszeresített nyomtatványon (**„Jelenléti ív”**)**.** Ennek hiányában a hallgató **nem jelentkezhet** szóbeli beszámolóra.

**FELADATOK**

**I. Tervezési feladatok:**

A gyakorlat során a hallgatók kötelesek összegyűjteni a telepen az ágazati tervezéshez szükséges adatokat. Ezek a következők:

* évi tényleges induló létszám,
* előző évi szaporulati mutatók (tenyészetek esetén),
* ráfordítások,
* önköltség és költségösszetétel,
* értékesítési mutatók,
* bérszabályzat (ágazati).

**II. Üzemi gyakorlati feladatok témakörei:**

1. **Általános gazdasági jellemzők:**

A gyakorlóhely környezeti adottságainak, tevékenységi köreinek és közgazdasági környezetének megismerése. A hallgató tájékozódjon a gyakorlóhely (gazdálkodó szerv) működési területeiről, termékszerkezetéről, személyi állományáról és tulajdonviszonyairól. Ismerje meg a gazdálkodás fontosabb naturális mutatóit.

1. **Termelési technológiák:**

Tájékozódjon és írja le a gyakorlat ideje alatti munkacsúcsok szervezési-, vezetési folyamatait. Írja le a gyakorlóhely gazdálkodásának a termesztésnél és tenyésztésnél, valamint rendezvényszervezésnél alkalmazott főbb technológiai jellemzőket és eszközrendszerét.

1. **Az üzem belső és külső kapcsolatrendszere:**

Rögzítse az ágazati együttműködési formákat (önelszámoló egységek). A hallgató további feladata a gyakorlóhely kereskedelmi tevékenységének megismerése és leírása (ha ilyen van). Értékesítési szerződések, értékesítési terv, tény- és eredmény adatok, piaci tevékenység, pénzgazdálkodás.

1. **Vezetés, szervezet és irányítás:**

Ismertesse a gyakorlóhely vezetésszervezetét és rögzítse a vezetés szerkezetének sémáját. Ismerje meg a gyakorlóhely ügyvitel-szervezési rendszerét. Általánosságban ismerje meg a gyakorlóhely vezetői munkaköreivel kapcsolatos leírásokat és hatásköröket.

1. **Tervezés, elemzés:**

Tájékozódjon a gazdálkodás tervszámairól és tényadatairól, a termelési költségekről és az értékesítési eredményekről. Ismerje meg a gyakorlóhely pénzgazdálkodási és bizonylatolási rendjét.

1. **Üzemi szabályzatok:**

Tanulmányozza a gyakorlóhely Szervezeti és Működi Szabályzatát, valamint az érvényben lévő egyéb szabályzatokat. Ismerje meg a gyakorlóhely munkaügyi feladatait (pl. munkaügyi nyilvántartás, bérgazdálkodás, teljesítmény előírások, stb.), valamint a gyakorlóhely munkavédelmi, tűzvédelmi, biztonságtechnikai előírásait. Tanulmányozza az alkalmazott minőségbiztosítási rendszereket.

**Állattenyésztő üzemi/telepi feladatok:**

**A lótenyésztés és lovassportszervezés feladatai:**

1. Műszakvezető helyettesi, takarmánygazdálkodási munkákba bekapcsolódás,
2. Számítógépes telepirányítási program kezelése, törzskönyvi adatok rendezése,
3. Állatorvosi szaksegédi munkákban való részvétel,
4. Takarmánykeverés, takarmánykiosztás ellenőrzése,
5. Rendezvények szervezésében való részvétel
6. Rendezvények lebonyolításában való részvétel
7. lovak mozgatásában való részvétel
8. Alkalmankénti munkáltató jellegű feladatokban való részvétel *(pl.: teleprend kialakítás, trágyázás stb.).*

**További szempontok a gyakorlati napló készítéséhez és a sikeres beszámolóhoz:**

1. A telep méretarányos vázlata.
2. Istállók és egyéb járulékos épületek, építmények technológiai berendezéseinek leírása.
3. Tartástechnológia ismertetése.
4. Munkaerő és állatlétszám napi változásának leírása 1-1 táblázatban.
5. Munka- és vezetésszervezet leírása.
6. Tenyésztéssel kapcsolatos munkák leírása.
7. Takarmányozási technológia. Takarmányok minősége.
8. Munkarend, szabadság és szabadnap kiváltás rendje.
9. A műszakvezető által kiállított bizonylatok és vezetett nyilvántartások megismerése, vezetése.
10. Állatcsoportosítás, áthelyezések, állatszállítás, állat- és egyéb termékértékesítés.
11. Naponta felhasznált anyagok, eszközök mennyisége, ára.
12. Munka-, egészség- és tűzvédelem feladatai.
13. Feladatok végzése során történt megfigyelések, tapasztalatok, következtetések, javaslatok.
14. Állategészségügyi feladatok:

* a telep állategészségügyi teendőinek ellátása (üzemi, vagy körállatorvos, látogatások rendszere, beteg egyedek bejelentése),
* az állatorvos munkájában való segédkezés, a beteg egyedek kezelésének rövid ismertetése, klinikai alapértékek: hőmérséklet, pulzusszám, légvételek száma stb.
* diagnosztikai eljárások, módszerek,
* vakcinázási programok, a munkák leírása, segédkezés,
* az állomány szaporodásbiológiai megfigyelése (elletési higiéniai, involúciós vizsgálatok, vemhességi vizsgálatok) leírása, segédkezés (amennyiben van ilyen)
* általános értékelés a telep állatállományának állategészségügyi és szaporodás-biológiai helyzetéről.

**Lovassportszervezés gyakorlat: versenyek dokumentálása**

A verseny főbb jellemzőinek leírása, megfigyelése

* a versenyt rendező helyszín főbb adatai (területe, pályák, istállók, karámok, tárolók, egyéb épületek, mosdók száma, zuhanyzók száma, szálláslehetőség, teleprajz stb.)
* előkészület a versenyre (feladatok típusa, időigénye stb.)
* verseny időpontja
* verseny típusa
* versenyszámok
* napirend
* versenyre érkezett lovak/lovasok száma, nemzetisége
* hivatalos személyek (száma, feladata stb.)
* a verseny lebonyolításában résztvevő személyek száma, feladata
* versenyre érkezett nézők száma
* verseny végén végzett feladatok ismertetése
* egyéb megfigyelések

**Takarmánynövény-termesztési gyakorlat követelményrendszer:**

A Tanüzem főbb jellemzőinek rövid leírása és értékelése:

1. A növénytermesztés természeti erőforrásainak megismerése az üzem területére vonatkozóan:

* talaj tulajdonságok (típus, termőréteg, talajfizikai és kémiai vizsgálatok stb.),
* éghajlati adottságok (hőösszeg, csapadékösszeg és megoszlás, időjárási károk),
* domborzati és hidrológiai adottságok (talajfelszín, erózió, belvíz, talajvízszint, öntözési kapacitás).

2. A növénytermesztés üzemi feltételeinek megismerése:

* talajhasználat (vetésszerkezet, vetésforgó, növényi sorrend),
* eszközellátottság (erő- és munkagépek),
* alkalmazott talajművelési rendszerek megismerése, értékelése,
* az üzem trágyázási rendszere, trágyaellátottság,
* a szervestrágyázás módszerei (tárolás, érlelés, kijuttatás stb.),
* termesztett fajok, fajták/hibridek megismerése,
* alkalmazott műtrágyázási rendszerek,
* a vetési technológia gyakorlata,
* növényvédelmi technológia megismerése,
* termésbecslés, betakarítás szervezése,
* terménykezelés, tárolás lehetőségei, értékesítés.

A hallgatók feladata a mezőgazdasági termelési folyamatok üzemi körülmények közötti tanulmányozása, megismerése. Aktív részvétel a különböző mezőgazdasági munkafolyamatokban és a gyakorlati munkavégzés fogásainak elsajátítása, különösen a választott szakirány ismeretanyaga vonatkozásában.

A mezőgazdasági erőgépek vezetésében, valamint a tanüzemben megtalálható munkagépek beállításában, használatában és karbantartásában való rutin megszerzése.

Kaposvár, 2024. február 13.

Abayné Dr. Hamar Enikő Dr. Vincze Anikó

szakfelelős Tantárgyfelelős oktató

Állattenyésztés Tudományi Intézet Állattenyésztés Tudományi Intézet

Állattenyésztés-technológiai és Állatjólléti Tanszék Állatnemesítési Tanszék

**Leadási határidő: 2024. május 30.**

**BEFOGADÓ NYILATKOZAT**

Alulírott szakmai gyakorlóhely, a megnevezett hallgató üzemi gyakorlati képzését az alábbiakban meghatározott időszakra vállalom.

**Tantárgy neve / kódja**:……………………………………………………………………….….

Tantárgyfelelős neve / email címe:…………………………………………………………….....

Gyakorlat koordinátor neve / email címe:………………………………………………….……..

**A hallgató neve/NEPTUN kódja:**……………………………………………………………….

Szak, évfolyam: …………………………………………………………………………….…….

Lakcíme:……………………………………………………………………………………..……

Mobil száma: ……………………………….. E-mail címe: ………………………………….…

**Szakmai gyakorlóhely:**

Vezető neve, beosztása: …………………………………………………………………….….....

Gazdaság megnevezése: ……………………………………………………………….…………

Címe: …………………………………………………………………………………………..…

Telefonszáma: ……………………………….. Email címe: …………………………..….…..…

Adószáma: ……………………………….. Cégjegyzék száma: …………………………..….…

**Gyakorlati oktatás helye:**

Címe: …………………………………………………………………………………………..…

Telefonszáma: …………………………………………………………………………………….

Szakmai ágazat megnevezése: ………………………………………………….……………..….

**Gyakorlati feladatokat irányító vezető:** név/beosztás:……………………………………...….

telefonszám:…………………………………email cím:…………………………………………

**Elméleti oktatást végző felsőoktatási intézmény neve, címe:**

MATE Szent István Campus, Állattenyésztési Tudományok Intézet**,** 2100 Gödöllő, Páter K. u. 1.

Tel.: 28/522-000

**Gyakorlati oktatás első napja: 20……. év ………….….. hó ……. nap.**

**Gyakorlati oktatás vége: 20……. év ……………… hó …… nap.**

**A hat hét időtartamot elérő egybefüggő gyakorlat esetén vállalom a hallgató díjazását az Nftv. 44.§. (3) bek. alapján.**

**Kelt:** …………………………. **20…….év…………………. hó …….. nap.**

**………………………………….**

**Gazdálkodó szervezet vezetője**

**ÜZEMI GYAKORLAT**

**2024/2025. TANÉV, ŐSZI FÉLÉV**

**Lótenyésztő, lovassportszervező Agrármérnöki BSc, NAPPALI**

**Gyakorlat helye:**

**…………………………………………………………………………………**

**Külső gyakorlatvezető neve (beosztása):**

**…………………………………………………………………………………**

**Hallgató neve (neptun kódja):**

**…………………………………………………………………………………**

**HALLGATÓI ÉRTÉKELŐ LAP**

**A hallgató rövid szöveges értékelése** *(szakmai érdeklődés, szakmai ismeretek, elvégzett munka, munkafegyelem, beilleszkedés, önállóság, feladatvállalás stb. alapján)***:**

**………………………………………………………………………………………………**

**………………………………………………………………………………………………**

**………………………………………………………………………………………………**

**………………………………………………………………………………………………**

**………………………………………………………………………………………………**

|  |  |  |  |  |  |
| --- | --- | --- | --- | --- | --- |
| **Gyakorlat**  **ideje** | **A hallgató értékelése** | | | | **Végső Érdemjegy**  ***(tantárgyfelelős oktató/ gyakorlat koordinátor)*** |
| **Szakmai érdeklődés *(külső gyakorlatvezető)*** | **Elvégzett munka  *(külső gyakorlatvezető)*** | **Beszámoló/Szóbeli vizsga**  ***(tantárgyfelelős oktató/ gyakorlat koordinátor)*** | **Gyakorlati**  **Napló**  ***(tantárgyfelelős oktató/ gyakorlat koordinátor)*** |
|  |  |  |  |  |  |

**Javasolt érdemjegy:** Jeles (5), Jó (4), Közepes (3), Elégséges (2), Elégtelen (1)

**……………………………...**

**külső gyakorlatvezető**

**Kelt: ……………….., 2024. …………………………**